## Pravilnik o izmjeni i dopuni Pravilnika o ovlastima i načinu rada ovlaštenih doktora i liječničkih povjerenstava Hrvatskog zavoda za zdravstveno osiguranje

### NN 77/2013 (24.6.2013.), Pravilnik o izmjeni i dopuni Pravilnika o ovlastima i načinu rada ovlaštenih doktora i liječničkih povjerenstava Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1563

Na osnovi članka 87. stavka 1. točke 4. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10., 139/10., 49/11., 22/12., 57/12., 90/12. – Odluka ustavnog suda Republike Hrvatske, 123/12. i 144/12.) i članka 26. točka 20. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11. i 18/13.) Upravno vijeće Hrvatskog zavoda za zdravstveno osiguranje na 38. izvanrednoj sjednici održanoj 21. lipnja 2013. godine donijelo je

PRAVILNIK

O IZMJENI I DOPUNI PRAVILNIKA O OVLASTIMA I NAČINU RADA OVLAŠTENIH DOKTORA I LIJEČNIČKIH POVJERENSTAVA HRVATSKOG ZAVODA ZA ZDRAVSTVENO OSIGURANJE

Članak 1.

U Pravilniku o ovlastima i načinu rada ovlaštenih doktora i liječničkih povjerenstava Hrvatskog zavoda za zdravstveno osiguranje (»Narodne novine« broj 113/09., 126/09., 4/10., 88/10., 1/11., 50/11. i 87/11.) u članku 3. dodaje se stavak 3. koji glasi:

»U ostvarivanju prava osigurane osobe na zdravstvenu zaštitu na osnovi članka 20. stavka 1. Uredbe (EZ) br. 883/2004. Europskog parlamenta i vijeća od 29. travnja 2004. godine (u daljnjem tekstu: Uredba 883/04.) o koordinaciji sustava socijalne sigurnosti, koja putuje u državu članicu Europske unije, državu članicu Europskog gospodarskog prostora odnosno Švicarsku (u daljnjem tekstu: država EU) sa ciljem ostvarivanja zdravstvene zaštite tijekom tog boravka u prvom stupnju sudjeluju liječničko povjerenstvo regionalnog ureda Zavoda u sastavu iz stavka 2. ovoga članka, a u drugom stupnju liječničko povjerenstvo Direkcije Zavoda iz stavka 1. točke 1. ovoga članka.«

Članak 2.

Iza članka 15. dodaje se novi članak 15.a koji glasi:

»Članak 15.a

Liječničko povjerenstvo Zavoda iz članka 3. stavka 3. ovoga Pravilnika obavlja sljedeće poslove u ostvarivanju prava na zdravstvenu zaštitu za vrijeme privremenog boravka u državama EU-a iz članka 3. stavka 3. ovoga Pravilnika utvrđuje ispunjavanje propisanih uvjeta za odobravanje planiranog liječenje za vrijeme privremenog boravka u državama EU-a u skladu sa Uredbom 883/04. te ocjenjuje da li je takvo liječenje propisano kao pravo na zdravstvenu zaštitu iz obveznog zdravstvenog osiguranja u Republici Hrvatskoj i da li se radi o potrebi zdravstvene zaštite unutar medicinski opravdanog vremenskog razdoblja, uzimajući u obzir trenutačno zdravstveno stanje osigurane osobe i vjerojatni razvoj njezine bolesti.«

Članak 3.

U cijelom tekstu Pravilnika riječi: »liječničko povjerenstvo područnog ureda Zavoda« zamjenjuje se riječima: »liječničko povjerenstvo područne službe Zavoda u odgovarajućem broju i padežu«.

Članak 4.

Ovaj Pravilnik objavljuje se u »Narodnim novinama«, a stupa na snagu 1. srpnja 2013. godine.

Klasa: 025-04/13-01/202

Urbroj: 338-01-01-13-1

Zagreb, 21. lipnja 2013.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

77 24.06.2013 Pravilnik o izmjeni i dopuni Pravilnika o ovlastima i načinu rada ovlaštenih doktora i liječničkih povjerenstava Hrvatskog zavoda za zdravstveno osiguranje

Pravilnik, NN 77/2013-1563